
DR.31.3.2010 41 

 
Timbalan Yang di-Pertua [Datuk Dr. Haji Wan Junaidi Tuanku Jaafar]: 

Okey, okey. Yang Berhormat Kubang Kerian yang bawa usul, saya hendak 
dengar. 

Dato’ Haji Tajuddin Abdul Rahman [Pasir Salak]: Cakap berbelit-belit, 
berbelit-belit, menghabiskan masa Dewan sahaja. kalau berani bagilah kita 
berhujah sama. 

Tuan Salahuddin Ayub [Kubang Kerian]: Tuan Yang di-Pertua, saya 
juga merakamkan terima kasih di atas penjelasan dan homework yang dibuat. 
Saya rasa kalau seawal Yang Berhormat Kota Belud berucap dan memberikan 
pandangan... 

Timbalan Yang di-Pertua [Datuk Dr. Haji Wan Junaidi Tuanku Jaafar]: 
Ini bukan soal Yang Berhormat Kota Belud lagi, Yang Berhormat. Soalannya, 
Yang Berhormat. 

Tuan Salahuddin Ayub [Kubang Kerian]: Saya tahu tetapi maknanya 
kalau seawalnya Yang Berhormat Kota Belud berucap dan menerima pandangan 
Yang Berhormat Ipoh Timur sudah tidak berbangkit masalah itu. Dalam Erskine 
May pun, Tuan Yang di-Pertua, dan di mana-mana practice di House of Common 
dan juga Commonwealth, kadang-kadang satu event yang berlaku, satu event 
yang lain itu mengajar. Saya rasa kita mendapat pengajaran pada hari ini supaya 
setiap orang perlu cermat menggunakan Peraturan Mesyuarat. 

Kedua, saya merujuk hanya kepada Hansard, jawapan Yang Amat 
Berhormat Perdana Menteri kepada soalan saya tentang royalti dan tidak 
menyentuh langsung tentang hak Kelantan. Akan tetapi yang saya maksudkan 
tentang berlakunya suatu, dengan izin, mislead itu adalah tentang wang ihsan. 

Tadi Tuan Yang di-Pertua mengatakan bahawa dalam semakan memang 
tidak ada khusus perkataan ‘royalti’ tetapi kita kena ingat konvensyennya juga 
tidak ada istilah wang ihsan sebagaimana Perlembagaan Negara tidak menyebut 
adanya satu keperluan orang Melayu mesti menjadi Perdana Menteri. Itu tidak 
ada. Akan tetapi konvensyen yang terpakai, wang ihsan ini tidak ada 
tanggungjawab. Ia tidak dimasukkan sebagaimana dalam Akta 144 mesti masuk 
ke dalam akaun kerajaan negeri. Wang royalti mesti dibayar mengikut peraturan 
yang ada tanggungjawab kepada akaun. 

Timbalan Yang di-Pertua [Datuk Dr. Haji Wan Junaidi Tuanku Jaafar]: 
Baik, baik, Yang Berhormat. 

Tuan Salahuddin Ayub [Kubang Kerian]: Dengan sebab itulah saya 
mengatakan mislead nya di sini mengapa Menteri mengatakan Kerajaan 
Persekutuan sebelum ini telah memperuntukkan wang ihsan untuk negeri 
Terengganu. Dia sebutkan negeri Terengganu sedangkan dalam dokumen yang 
saya ada dan tahun-tahun, puluhan tahun selepas itu Petronas memberikan akaun 
itu – wang itu ke dalam akaun Kerajaan Negeri Terengganu. Itulah dia royalti. 

Jadi, saya merasakan kalau saya telah memberikan tempoh seminggu 
kepada Yang Amat Berhormat Menteri dengan penuh penghormatan, Yang 
Berhormat Kota Belud dan Menteri minta Yang Berhormat Permatang Pauh juga 
seminggu membuat penjelasan. Apa salahnya Perdana Menteri datang ke dalam 
Dewan yang mulia ini memperjelaskan apa maksud wang ihsan, apa maksud 
wang royalti supaya diberikan pengadilan floor yang sama... [Tepuk]  

Timbalan Yang di-Pertua [Datuk Dr. Haji Wan Junaidi Tuanku Jaafar]: 
Sudah, sudah, Yang Berhormat. 



Timbalan Yang di-Pertua [Datuk Dr. Haji Wan Junaidi Tuanku Jaafar]: Okey, okey. Yang Berhormat Kubang Kerian yang bawa usul, saya hendak dengar. Dato' Haji Tajuddin Abdul Rahman [Pasir Salak]: Cakap berbelit-belit, berbelit-belit, menghabiskan masa Dewan sahaja. kalau berani bagilah kita berhujah sama. Tuan Salahuddin Ayub [Kubang Kerian]: Tuan Yang di-Pertua, saya juga merakamkan terima kasih di atas penjelasan dan homework yang dibuat. Saya rasa kalau seawal Yang Berhormat Kota Belud berucap dan memberikan pandangan... Timbalan Yang di-Pertua [Datuk Dr. Haji Wan Junaidi Tuanku Jaafar]: Ini bukan soal Yang Berhormat Kota Belud lagi, Yang Berhormat. Soalannya, Yang Berhormat. Tuan Salahuddin Ayub [Kubang Kerian]: Saya tahu tetapi maknanya kalau seawalnya Yang Berhormat Kota Belud berucap dan menerima pandangan Yang Berhormat Ipoh Timur sudah tidak berbangkit masalah itu. Dalam Erskine May pun, Tuan Yang di-Pertua, dan di mana-mana practice di House of Common dan juga Commonwealth, kadang-kadang satu event yang berlaku, satu event yang lain itu mengajar. Saya rasa kita mendapat pengajaran pada hari ini supaya setiap orang perlu cermat menggunakan Peraturan Mesyuarat. Kedua, saya merujuk hanya kepada Hansard, jawapan Yang Amat Berhormat Perdana Menteri kepada soalan saya tentang royalti dan tidak menyentuh langsung tentang hak Kelantan. Akan tetapi yang saya maksudkan tentang berlakunya suatu, dengan izin, mislead itu adalah tentang wang ihsan. Tadi Tuan Yang di-Pertua mengatakan bahawa dalam semakan memang tidak ada khusus perkataan 'royalti' tetapi kita kena ingat konvensyennya juga tidak ada istilah wang ihsan sebagaimana Perlembagaan Negara tidak menyebut adanya satu keperluan orang Melayu mesti menjadi Perdana Menteri. Itu tidak ada. Akan tetapi konvensyen yang terpakai, wang ihsan ini tidak ada tanggungjawab. Ia tidak dimasukkan sebagaimana dalam Akta 144 mesti masuk ke dalam akaun kerajaan negeri. Wang royalti mesti dibayar mengikut peraturan yang ada tanggungjawab kepada akaun. Timbalan Yang di-Pertua [Datuk Dr. Haji Wan Junaidi Tuanku Jaafar]: Baik, baik, Yang Berhormat. Tuan Salahuddin Ayub [Kubang Kerian]: Dengan sebab itulah saya mengatakan mislead nya di sini mengapa Menteri mengatakan Kerajaan Persekutuan sebelum ini telah memperuntukkan wang ihsan untuk negeri Terengganu. Dia sebutkan negeri Terengganu sedangkan dalam dokumen yang saya ada dan tahun-tahun, puluhan tahun selepas itu Petronas memberikan akaun itu- wang itu ke dalam akaun Kerajaan Negeri Terengganu. Itulah dia royalti. Jadi, saya merasakan kalau saya telah memberikan tempoh seminggu kepada Yang Amat Berhormat Menteri dengan penuh penghormatan, Yang Berhormat Kota Belud dan Menteri minta Yang Berhormat Permatang Pauh juga seminggu membuat penjelasan. Apa salahnya Perdana Menteri datang ke dalam Dewan yang mulia ini memperjelaskan apa maksud wang ihsan, apa maksud wang royalti supaya diberikan pengadilan floor yang sama... [Tepuk]. Timbalan Yang di-Pertua [Datuk Dr. Haji Wan Junaidi Tuanku Jaafar]: Sudah, sudah, Yang Berhormat.